Ritratt: Facebook/The Malta Police Force .td_uid_2_61a5f57acfed2_rand.td-a-rec-img{text-align:left}.td_uid_2_61a5f57acfed2_rand.td-a-rec-img img{margin:0 auto 0 0} Il-Malta Police Union (MPU) irreġistrat tilwima industrijali oħra kontra l-Kummissarju tal-Pulizija, Angelo Gafà minħabba l-bidliet fil-kundizzjonijiet tax-xogħol li qalet qed jiġu implimentati mingħajr ebda konsultazzjoni. Fi stqarrija t-Tlieta, l-MPU qalet li dan se jħalli effett negattiv fuq l-uffiċjali tal-Pulizija filwaqt li qed ikompli jnaqqas l-ammont ta' Pulizija mid-distretti. "Is-sitwazzjoni fil-Korp tal-Pulizija hi waħda ta' diżappunt, demotivazzjoni u inċertezza kbira u qed taffettwa ħafna l-istat mentali tal-Uffiċjali tal-Pulizija u l-familji tagħhom," saħqet il-Unjin. Dan hekk kif l-ammont ta' overtime tnaqqas, bir-riżultat li numru ta' għasses tal-Pulizija mhux qed ikollhom biżżejjed uffiċjali biex joffru servizz bażiku lill-pubbliku, qalet il-Unjin. "Id-distretti tagħna mhumiex mgħammra biex jimmaniġġaw inċident kbir fejn numru kbir ta' uffiċjali jkunu meħtieġa jintervjenu," żiedet. Spjegat li bħala unjin kuljum tkun mifnija b'ilmenti mill-membri tagħha li qed jaħdmu f'kundizzjonijiet deskritti bħala inumani, bis-sitwazzjoni tiddegrada ruħha meta l-amministrazzjoni ħabbret tnaqqis fl-overtime. B'hekk, l-uffiċjali, inkluż Surġenti, qed jiġu ordnati biex joqgħodu f'dawk imsejħa fixed points hekk kif m'hemmx biżżejjed uffiċjali biex ikopru kull dmir meħtieġ minnhom fl-ghassess tal-Pulizija, żiedet fl-istqarrija. Dan filwaqt, kompliet il-Unjin, li l-qgħadi amministrattivi qed jiżdied bil-kbir. L-unijin insistiet li l-likes fuq Facebook ma jfissru xejn u spiċċaw saru prijorità għat-tmexxija tal-Korp, minflok l-uffiċjali nfushom. L-MPU qalet ukoll li l-amministrazzjoni tal-Pulizija mhux qed tapprezza s-sagrifiċċji kollha li jwettqu l-Pulizija. Is-sitwazzjoni hi riżultat ta' diversi deċiżjonijiet li ttieħdu mingħajr ebda konsultazzjoni, żiedet il-Unjin. Il-ġimgħa l-oħra, l-MPU ressqet ukoll protest ġudizzjarju dwar sejħa interna għall-kariga ta' Assistent Kummissarju tal-Pulizija hekk kif qalet li s-sejħa hi waħda ta' "natura diskriminatorja". Il-protest ġudiżjarju jsegwi tilwima industrijali oħra rreġistrata mill-unjin aktar kmieni dan ix-xahar. L-MPU bi protest ġudizzjarju dwar "sejħa diskriminatorja" Żmien ta' inċertezza kbira – PN B'risposta għat-tilwima industrijali tal-MPU, il-Partit Nazzjonalista qal li l-Korp tal-Pulizija għaddej minn żmien ta' inċertezza kbira, hekk kif deċiżjonijiet żbaljati qed iwasslu għal moral baxx, bl-aqwa elementi jiddeċiedu li jitilqu mill-Korp mingħajr ma jiġu attirati nies ġodda. Il-Kelliem tal-PN għall-Intern, is-Sigurtá Nazzjonali u ċ-Ċittadinanza, Beppe Fenech Adami qal fi stqarrija t-Tlieta li l-Gvern iddeċieda li jixxaħħaħ mal-Ġulizija u li qata' l-overtime u l-extra duty. "Dan filwaqt li jirrifjuta li jisma l-karba tal-Unjins li jirrappreżentawhom, li b'mod sistematiku qegħdin jiġu totalment injorati," saħaq. Qal li hu evidenti li l-politka tal-Gvern Laburista hi li jixxaħħaħ mal-Pulizija b'detriment għas-servizz u l-kwalitá tal-ħajja tal-istess membri tal-Korp u li l-PN jibqa' kommess li jara li l-Pulizija mill-ġdid jingħataw l-istima li jixraqilhom. Filwat li esprima s-solidarjetá ma' kull membru tal-Korp vittma ta' inġustizzji, qal li Gvern ġdid Nazzjonalista jikkommetti ruħu li tintemm il-politika ta' xeħħa adottata mill-Gvern Laburista biex il-membri tal-Korp ikunu kburin, b'moral għoli u rispettati. .td_uid_3_61a5f57ad0343_rand.td-a-rec-img{text-align:left}.td_uid_3_61a5f57ad0343_rand.td-a-rec-img img{margin:0 auto 0 0}